CELEX: C2007/129/46
Language: lt
Date: 2007-06-09 00:00:00
Title: Byla F-34/07 2007 m. balandžio 13 d. pareikštas ieškinys byloje Skareby prieš Komisiją

9.6.2007   
            
            
               LT
            
            
               Europos Sąjungos oficialusis leidinys
            
            
               C 129/27
            
         2007 m. balandžio 13 d. pareikštas ieškinys byloje Skareby prieš Komisiją
   
   (Byla F-34/07)
   (2007/C 129/46)
   Proceso kalba: prancūzų
   Šalys
   
      Ieškovė: Carina Skareby (Biškekas, Kirgizija), atstovaujama advokatų S. Rodrigues ir C. Bernard-Glanz,
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti ieškovės tarnybinės veiklos vertinimo ataskaitą už 2005 metus.
            
         
               —
            
            
               Panaikinti prireikus Paskyrimų tarnybos sprendimą, kuriuo atmetamas ieškovės prašymas;
            
         
               —
            
            
               Paskyrimų tarnybai nurodyti ginčijamų sprendimų panaikinimo pasekmes, būtent, kad turės būti priimta nauja tarnybinės veiklos vertinimo ataskaita už 2005 m., šį kartą laikantis nuostatų taisyklių.
            
         
               —
            
            
               Priteisti Paskyrimų tarnybai sumokėti ieškovei: i) ex aequo ir bono įvertintą 15 000 eurų jos patirtos moralinės žalos atlyginimą; ii) ex aequo ir bono įvertintą 15 000 eurų jos patirtos profesinės žalos atlyginimą; iii) teisingai Tarnautojų teismo nustatytą finansinės žalos atlyginimą, priskaičiuojant palūkanas už praleistą terminą kiekvienos sumos atžvilgiu pagal įstatyme nurodytą tarifą nuo žalos atlyginimo mokėjimo dienos.
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Savo skundui pagrįsti ieškovė pirmiausia nurodo, kad nebuvo laikomasi tarnybinės veiklos vertinimo ataskaitos parengimo taisyklių. Administracija pažeidė Pareigūnų tarnybos nuostatų 43 straipsnio bendrosiomis įgyvendinimo nuostatomis nustatytas procedūros taisykles ir padarė akivaizdžių vertinimo klaidų.
   Antra, ieškovė tvirtina, kad buvo pažeista teisė į gynybą, gero administravimo principas ir rūpestingumo pareiga.
   Galiausiai ji teigia, kad administracija piktnaudžiavo įgaliojimais ir procedūra.